Statistikaamet: Materjalide odavnemine viis teises kvartalis ehitushinnaindeksi langusse
#000001
Statistikaameti andmetel langes ehitushinnaindeks 2023. aasta teises kvartalis võrreldes esimese kvartaliga 0,5 protsenti, möödunud aasta sama ajaga võrreldes tõusis indeks aga 6,8 protsenti.
#000002
Ehitushinnaindeks väljendab ehitustegevuse maksumuse muutust otsekulude tasemel ja see jaotatakse kolme põhigruppi: tööjõud, ehitusmasinad ja -materjal. Ehitushinnaindeksi arvutamisel võetakse arvesse eramud, korruselamud, tööstus- ja ametihooned. Remondi- ja rekonstrueerimistööde hinnaindeksi puhul on vaatluse all ametihooned.
#000003
Statistikaameti juhtivanalüütiku Ülo Pauluse sõnul mõjutas ehitushinnaindeksit teises kvartalis võrreldes 2022. aasta sama ajaga eelkõige materjalide kallinemine, mis andis 55% indeksi kogutõusust. „Tänavuse esimese kvartaliga võrreldes suurenesid kulutused tööjõule 0,6% ja mehhanismidele 1,1%, ehitusmaterjalide hind aga langes 1,3%,“ lisas Paulus. Puidu- ja metallihinnad ning nendest valmistatud toodete hinnad jätkasid valdavalt langust.
#000004
Ehitushinnaindeksi ja selle komponentide kvartaalsed muutused võrreldes eelneva kvartaliga, 2018–2023
#000005
Remondi- ja rekonstrueerimistööde hinnaindeks langes võrreldes 2023. aasta esimese kvartaliga 0,3% ning tõusis võrreldes eelmise aasta teise kvartaliga 9,1%.
#000006
Sisesta e-posti aadress ja ole kursis kinnisvaraturu liikumistega!
#000010